हेलन के मशहूर गाने 'मुंगडा' के रीमेक में नजर आएंगे अजय और सोनाक्षी, 'टोटल धमाल' में शामिल होगा गीत sonakshi sinha and ajay devgn will dance on helan song mungda for movie total dhamaal - Hindi News, India TV
हेलन के मशहूर गाने 'मुंगडा' के...
टोटल धमाल साल 2007 में रिलीज हुई फिल्म धमाल का तीसरा भाग है, इससे पहले फिल्म का दूसरा भाग साल 2011 में डबल धमाल नाम से रिलीज हुआ था।
Written by: India TV Entertainment Desk 23 Aug 2018, 13:58:49 IST
नई दिल्ली: आजकल फिल्मों में पुराने गानों के रीमेक बनाने का चलन बढ़ गया है। लगातार कई फिल्मों में पुराने हिट गानों के रीमिक्स वर्जन इस्तेमाल किए गए हैं। अब एक और आइकॉनिक हिट गाने का रीमेक बनने जा रहा है। इंद्र कुमार की फिल्म 'टोटल धमाल' में बॉलीवुड अभिनेता अजय देवगन और एक्ट्रेस सोनाक्षी सिन्हा हेलन के मशहूर गाने 'मुंगडा' का रिक्रिएट करते नजर आएंगे। मुंगडा गाना साल 1971 में आई राज सिप्पी की फिल्म 'इनकार' का है।
ट्रेड एनालिस्ट तरण आदर्श ने ट्विटर पर इस बात की जानकारी दी है। ट्वीट के मुताबिक यह गाना 4 दिन में शूट होगा। गाने की शूटिंग 26 अगस्त से शुरू होगी।
सोनाक्षी टोटल धमाल का हिस्सा नहीं हैं, वो सिर्फ इसी गाने में नजर आएंगी। इस फिल्म में अजय देवगन, अनिल कपूर, माधुरी दीक्षित, जावेद जाफरी, अरशद वारसी, रितेश देशमुख, ईषा गुप्ता, बोमन ईरानी राजपाल यादव, सुधेष लाहिरी, बोमन ईरानी और संजय मिश्रा जैसे सितारे नजर आएंगे। यह फिल्म 7 दिसंबर को रिलीज होगी।
आइए अब आपको वो गाना सुनाते हैं जिसके रीमेक में सोनाक्षी और अजय नजर आएंगे।
कमाई के मामले में अक्षय कुमार ने सलमान खान को किया पीछे, शाहरुख खान हुए टॉप 10 से बाहर​​
Web Title: हेलन के मशहूर गाने 'मुंगडा' के रीमेक में नजर आएंगे अजय और सोनाक्षी, 'टोटल धमाल' में शामिल होगा गीत sonakshi sinha and ajay devgn will dance on helan song mungda for movie total dhamaal